b'\n_START_ARTICLE_\nDru\xc5\xa1tvo 2000\n_START_PARAGRAPH_\nDru\xc5\xa1tvo 2000 je leta 1969 ustanovila skupina \xc5\xa1tudentov. \xc4\x8clani dru\xc5\xa1tva so se idejno navezovali na personalisti\xc4\x8dno filozofijo in socialno gibanje._NEWLINE_Prvotno je bil glavni namen dru\xc5\xa1tva izdajanje Revije 2000, ki velja za eno prvih in pomembnej\xc5\xa1ih opore\xc4\x8dni\xc5\xa1kih revij po drugi svetovni vojni na slovenskem, ki je zagnala proces demokratizacije slovenske dru\xc5\xbebe ter za\xc4\x8drtala smeri modernega ovrednotenja slovenstva. Kasneje so se njegove dejavnosti raz\xc5\xa1irile. Tako so \xc4\x8dlani dru\xc5\xa1tva v preteklosti organizirali ve\xc4\x8d simpozijev, predavanj in posvetovanj, s pomo\xc4\x8djo \xc5\xa1tudentske sekcije Mosti\xc5\xa1\xc4\x8de, ki je pod okriljem dru\xc5\xa1tva nekaj \xc4\x8dasa izdajala tudi \xc5\xa1tudentski \xc4\x8dasopis Odmevnik, so skupaj s Cankarjevim domom organizirali ve\xc4\x8d okroglih miz o dru\xc5\xbebeno aktualnih temah. Poleg tega je dru\xc5\xa1tvo razvilo tudi zalo\xc5\xbeni\xc5\xa1ko dejavnost, izdali so vrsto knjig iz podro\xc4\x8dja personalisti\xc4\x8dne filozofije in o dru\xc5\xbebenih, politi\xc4\x8dnih in narodnih vpra\xc5\xa1anjih, pa tudi ve\xc4\x8d drugih literarnih del.'